
पुन, ú 


निगू शब्द 


प्रस्तुत सफुती च्वंगु “महासमय सूत्र” भगवानबुद्ध जेष्ठ 
पुन्ही खुन्हु कपिलवस्तु महावनय्‌ छिद्वःल चक्रवालं बिज्यापि 
देव ब्रह्मापिन्त देशना याना बिज्यागु खः। भगवान बुद्धा केवल 
थ्व महासमय सूत्र छपु जक देशना याना विज्यागु मखु, 
महासमय सूत्र धकाहे नां जुया च्वंगु सम्मापरिव्बाजनीय 
आदि मेगु खुपू सुत्र स्वाकंतु देशना याना बिज्यात । 


आपासिनं पाठ याना च्वंगुं महासमय सूत्र भगवान बुद्ध 
कना विज्यागु “देवतानं चित्तकल्लताजननत्थं” अर्थात्‌ देव 
ब्रह्मापिनिगु चित्त कोमल शान्त याथेया निम्ति हानं भिक्षु 
परिषदपिनि परस्पर सम्वन्ध स्वाकेया निम्ति ह्वापां प्रारम्भ 
याना कना बिज्यागु जुया च्वन । अनं लिपा दु:खं मुक्त जुइया 
निम्ति चरित्रानुरूपं गम्भीरगु धर्मदेशना याना बिज्यात । 
यथा- 


१) राग चरित्र प्रबर्लाप देव ब्रह्मापिन्त सम्मापरि- 
ब्चाजनीय सुत्र 

२) द्वेष चरित्र प्रबर्लाप देव ब्रह्मापिन्त कलह 
विवाद सुत्र 

३) मोह चरित्र घ्रबर्लाप देव ब्रह्मापिन्त महाब्यूह सूत्र 

४) face afta sania za waiter aa 
ब्यूह सूत्र 


qa 

५) श्रद्धा चरित्र प्रबर्लाप देव ब्रह्यापिन्त तुवट्टक 
सुत्र 

६) प्रज्ञा (बुद्धि) चरित्र प्रबर्लाप देव ब्रह्मापिन्त 
पुराभेद सूत्र कना बिज्यात \ 


थथे खुगू भाग थला कना बिज्यागु बखतय्‌ छपु छपु 
सूत्रया अन्तय्‌ छगू छगू करोड देव ब्रह्मापि अरहन्त जुल । 
श्रोतापन्न सकृदागामि व अनागामि जुषि देव ब्रह्मापिनिगुला' 
ल्याहे दुगु मखुगु जुया च्वन । 


भगवान बुद्ध परिनिर्वाण जुया बिज्याय्‌ धुका नं थ्व 
सूत्रया महत्व उलिहे दुगु जुया च्वन । उदाहरणया लागि 
लङ्का द्वीपय्‌ (श्रीलङ्काय्‌) जुया वंगु घटना छगू न्हयथने- 


लङ्काद्वीपय्‌- कोटिपब्वत धयागु विहारया लिक्कसं 
“नागलेण” धयागु गुफा छगू दु । छम्ह देवकन्या उगु गुफाया 
द्वारया लिवकसं च्वंगु नागसिमायागु आधार कया बास 
याना च्वन । त्यायूम्हम्ह भिक्षु छम्ह उगु गुफाया दुने च्वना 
महासमय सूत्र पाठ याना च्वन । पाठ सिधःगृया अन्तय्‌ 
देवकन्यां उच्च शब्द पिकया सांधुकार बिल । साधुकार ब्युगु 
ताया ल्यायूम्ह भिक्षू न्यन, साधुकार ब्यूह्य सुखः? 


देवकन्याः- जि देवकन्या खः भन्ते । 
भिक्षु- छु कारणं साधुकार बियागु ? 





गे 


देवकन्याः- महावन जङ्गलय्‌ थ्व हे महासमय सूत्र भगवान 
बुद्ध देशना याना बिज्यागु बखतय्‌ छको न्यनागु 
दु, अनंलिपा थौं हे तिनि थुगु सूत्र न्यना। 
छलपोलं भगवान ge कना बिज्यागु अनुसारं 
आखः छगः हे त्व मफीक बालाक सयेका पाठ 
याना बिज्यात, डकि साधुकार बियागु खः । 

भिक्षुः भगवान बुद्ध कना बिज्यागु वखतय्‌ छ स्वयम्‌ 
न्यनागु खःला ? 

देवकन्याः- जि स्वयम, न्यनागु खः 

भिक्षु:- देव ब्रह्मापिनि समागम तसकं तःधंक जुल धाःगु 
न्यना, अबले छ गन च्चना न्यना च्वनागु ? 

देवकन्या:- जि ह्लापां महावनय्‌ च्वंच्वनाम्ह देवकन्या खः 
भन्ते । तर महानुभावदुपि देवतापि बिज्यारगुलं 
इमित थाय्‌ चिला वब्युब्यू जम्बुद्वीपय्‌ च्वने ` थांय्‌ 
मदया छलपोलपिनिगु लङ्का देशय्‌ वया जम्बुकोल 
धयागु घाटय्‌ च्वना धर्मं उपदेश न्यना च्वना । 
अननं महानुभावदूपि देवतापि वोगुलि छसिकथं 
थाय्‌ चिला ब्यु ब्यु रोहण जनपदय्‌ महागाम 
धइगु गांया ल्यूने च्चंगु समुद्रय गपः तक लखय्‌ 
दुना न्यना च्वना । 

भिक्षुः= हे देवी ! छ च्चना च्वंगु थाय्‌ व भगवान बुद्ध 
बिज्याना च्चंगु थाय्‌ तस्सकं तापा । भगवान बुद्धः 
यात उलिमछि तापाक निसें खंला ? 


w 


दैवकन्या:- छु धया बिज्यानागु (कि कथेथ) धर्मदेशना न्यना 
च्वनागु वखतय्‌ महावन जङ्गलय्‌ बिज्याना धर्म 
देशना याना बिज्याम्ह अबु बुद्ध जित हे जक 
सोया कना बिज्यात धका सम्फे जुया च्वना। 
जिके हृदयनिसें विश्‍वास दुगु (ओकप्प) श्रद्धां पूर्ण 
जुया समुद्रया तरङ्गयू घ्रीति गद्‌ गद्‌ जुया न्यना 
च्वना । 

भिक्षुः- उगु महासमय सूत्र कना बिज्यागु दिनय्‌ छगू लाख 
कोटी प्रमाण देव ब्रह्मापि अरहत्‌ फलय्‌ थ्यन धाःगु 
न्यना । उगु नगखतय्‌ छ देवी अरहत्‌ फलय्‌ थ्यन 


मखा जुइ । 
देवकन्याः- अरहत्‌ फलय्‌ मथ्यं 
भिक्षुः- अथे जूसा अनागामि फलय्‌ थ्यन जुइमा 
देवकन्याः- अनागामि फलय्‌ नं मथ्यं 
भिक्षु:- अथे नं मखुसा सकृदागामि फलय्‌ थ्यन जुड । 


देवकन्या:- सकृदागामि फलय्‌ नं मथ्यं । 

भिक्षु:- उगु वखतय्‌ क्वयूयागु मार्गय्‌ थ्यंपि देव ब्रह्मापि 
थृलि उलि धकागिन्ति हे याये मफु धा:गु न्यना । 
छ देवीला कम्सेकम श्रोतापन्न अवश्य जुल जुइमा 

देवकन्याः- छलपोल न॑ न्यनेम्वागु खँ न्यना बिज्याना च्वन । 
(उगु महासमथ सूत्र देशना न्यना श्रोतापत्ति 
फलय्‌ थ्यंगु खःसानं थःत प्राप्त जूगु लोकोत्तर 
धर्म यात प्रकाश यायेगु इच्छा मदुगु (अधिगम- 


= 


अप्पिच्छता) गुणया कारणं न्यने म्वागु खं न्यना 
बिज्यात धका धाःगु जुया च्वन ।) 


भिक्षु- हे देवी! छंगु शरीर जि खने दयेक क्यने फुला? 
फुसा क्यं । 

देवकन्याः- म्ह छम्ह॑ला क्यने मफु भन्ते, पति छपति जक 
क्यने फु । थथे धया पति छपति गुफाया ह्वतं दुत 
छ्वया क्यंगु वखतय्‌ सहश्र सूर्य, सहश्च चन्द्रमाया 
तेज समान प्रकाश जुल ।(म्ह छम्हं क्यने फुसां 
तभि कयन धायेव ल्यायूम्ह म्ह भिक्ष्यात शासन 
अन्तराय जुइगु सम्भव दुगुलि उगु अन्तराययात 
हटे यायेगु इच्छां म्ह छम्हं क्यने मफु धका धाःगु 
खः।) 


अनंलि देवकन्यां ''भो भन्ते! भगवान बुद्धयागु शासनय्‌ 
प्रमादी जुया मविज्यासे स्मृतियात दृढ याना च्वना बिज्याहुं”” 
धका वबिन्तियाना ल्यायूम्ह भिक्षुमात पञ्चाङ्ग वन्दनायाना 
अन्तरधान जुया वन । | 


थ्व खः महासमय सूत्र पाठ्यापिनि प्रति देवकन्याँ तःगु 
श्रद्धा । 


अनुवादक विक्रमसम्बत्‌ १९९७ सालं बर्माय्‌ मोल्मेन नगरय्‌ 
“वेप्यां च्याउ टाइ” बिहारय्‌ विद्याध्ययन याना च्वनागु बखते 
उगु बिहारय्‌ वहनी न्हिन्हि बुद्ध वन्दना याइगु बखते छन्हु 


च 


महासमय सूत्र छन्हु आटानाटीय सुत्रं पाठ योइगु जुया च्वन 
“महासमय सूत्र पाठ यायेगुलि उन्नति बृद्धि जुइ, देवतापिनि 
यइ” धका विहारया नागरक महास्थविरं जिमित बरोबर कना 
बिज्याइ । वस्पोल गुरु थ्य सूत्र रंगुन वेलुवनारामे विद्याध्य- 
यन याना च्तनागु वखनय्‌ सयेकागु खः धका आज्ञा जुया 
बिज्यात । अवलेसं निसे महासमय सुत्र पाठ याथेगुया महत्व 
स्यूगु खः। लिपा नेपालय वया महापरित्राण पाठ यायेगुली 
नं महासमय सूत्र वया च्वंगु खन । 


श्रीसुमङ्गल विहारय्‌ च्वंवसेंलि दें दसँ जेष्ठपुह्वी खुन्हु 
महासमय सूत्र पाठ याथेगु याना वया च्वना। 


बर्मा स्वतन्त्रं लिपा जेष्ठ पुह्णी खुन्हु “महासमय दिवस” 
धका सरकारं तक मान्यता बिया माने याइगु जुया च्वन। 
उगु दिनय्‌ तः तः धपि महास्थविरपि “qa शहरया 
1९8७० 89८ (कबाए) = विशव-शान्ति धइगु थासय्‌ छट 
संगायन जूगु महापासाण गुफाय्‌ विज्याका पाठ याकीगु । हानं 
आपालं गण्यमान्य ब्यक्तिपि वया न्यो वइगु । 


बर्मा देशया संघमहानायक भदन्त ओसधाभिवंस महा- 
स्थविरं जेष्ठ पुह्वी खुन्हु महासमय सूत्र सम्बन्धि धमे देशना 
याना बिज्यागु बखतय्‌ थथे आज्ञा जुया बिज्यात- 
महासमय सूत्र पाठ यायेगुलि- 
(१) देवतापिसं येका च्वने दइ । 


) दीर्घायु जुइ्‌ । 

३) भोग सम्पत्ति तथा ऐश्वर्य पूर्ण जुइ । 
) 
) 


(बसपोलं कना बिज्यागु थ्व खं Light of Dhamma 
धइगु वर्मी पत्रिकां उध्दुत्‌ यानागु खः 1) 


्हुगु Š दना मङ्गल कार्य यायेगु वखतय्‌ “महासमय सूत्र” 
पाठ याके ज्यू । गूकि याना भय अन्तराय हटे जुझगु प्रचण्डपि 
देवतापिनि चित शान्त जुइगु इत्यादि आनिशंस दइगु जुया 
च्वन । 


“महासमय सूत्र” ह्लिल्लि पाठ याइपि ब्यक्तिपिसं गुकथं 
पाठ यायेमा धइगु बारे महासमय सूत्रथा भूमिकाय्‌ महासी 
सासन येता (ध्यानाश्रम) या उपासक मङ्गल ऊआाउम्यें “धया- 
म्हसिनं च्वया तःगु मध्य्‌ छुं अंश थन उल्लेख याये त्यना- 


(१) गुरुपिन्थाय्‌ वना शुद्धरुपं ब्वने सयेकेगु । 

(2) शील शुद्धरुपं पालन यायेगु । 

(३) “समन्ता चक्कवालेसु निसें “धम्मसवणकालो अयं 
भट्ून्ता” तक ब्वना देवतापिन्त आह्वान यायेगु । (थथे 
आह्वान यायेगुलि धर्म श्रवण यायेत प्रतिक्षा याना च्वंपि 
देवतापिन्त सुअवसर प्राप्त जुया च्वन। सम्मादेवता- 
पिनि धर्म श्रवण न्योवोगु कारणं महासमय सूत्रपाठ 
यापिनिगु छें वरिपरि मनूतयेत अन्तराय विध्न बी योपि 


मभिपि भूत प्रेत पिशाचत च्वने मफया तापाक हटे | 
जुया वनी हानं भिपि देवतापि धर्मं श्रवण याये दया | 
खुशीप्रसन्न जुया पाठ याम्हसित आरक्षा याना च्वनी ।) a 


(४) पाठ यायेवले बुलुं बुलुं पाठ यायेगु । | 

(५) सत्य क्रिया यायेगु - | 
जि ह्लिह्ल महासमय सुत्र पाठ यानागु सत्यया प्रभावं 
लौकिक लोकोत्तर फल प्राप्त याना काये फइगु हेतु 
जुइमा धका प्रार्थना यायेगु । 

(६) जि थ्व महासमय सूत्र पाठ यानागु पुण्यभाग अनन्तगुण 
दूपि माँ बो, ज्ञाति बन्धु, शासनयात आरक्षा याना च्वंपि 
देवता, जित आरक्षा याना च्वंपि देबता, धर्म श्रवण 
यावोपि देवता, देवराज इन्द्र, यमराज, सहित सकल 
देवतापिन्त हानं स्वीछगू भूवने विचरण याना च्वंपि 
सकल प्राणीपिन्त नं समान रुपं पुण्य भाग इना बिया । 
सकसितं पृण्यभाग प्राप्त जुया सुखी जुइमा धका 
पुण्यानुमोदन यायेगु । 

प्रस्तुत सफूया निदान पखुक्कू नगरया महा विसुताराम 
विहारया विहाराधिपति “भइन्त नन्दियस्थविरं” च्वया बिज्यागु 
किताब स्वया अनुवाद यानागु खः । थ्व सफू बर्मानिसे प्रदान 
याना हःम्ह “भासन्तर कोबिद धम्माचरिय”अनागारिका सिरी 
इन्दवती खः । हानं थुगु सफू जिगु ह्लाःती थ्यंका ब्यूम्ह आयुः 
स्मान सुमङ्गल खः । उक अनागारिका मा. इन्दवती तथा 
आयुस्मान सुमंङ्गल प्रति कृतज्ञ जुया च्वना । 


l 
। 
| 
| 
| 
| 

थ्व सफूया निदान खँयात आयुस्मान आाणपुशिशकं 
( रासनधज धम्माचरिय ) संशोधन याना भाषा बांलाका बिल । 
उकि आयुस्मान जाणपृणिणकयात नं निरोगी तथा दीर्घायु 
कामना याना च्वना । 


सुश्ची चन्द्रशोभा शाक्य “'परियत्ति सद्धम्म पालक” गुम्हेसिनं 
कापी बाँलाक सारे याना ग्वाहालि माना बिल उम्ह सुश्री 
चन्द्र शोभायात नं साधुवाद बियाच्वना। व्थें शुक्रराज शाक्य 
( प. स. पा. या प्रवेश द्वितीया वषं ) प्रेशय्‌ बीत कापी 
बांलाक सारे थाना बिल। अनया प्रति नं मङ्गल कामना याना 
च्वना । 


“सब्ब दानं धम्मदानं जिनाति” धका भगवान बुद्धं आज्ञा 
जुया बिज्यागु अनुसारं अनागारिका श्रावस्तो ञ्य्यां अमुल्यग्ु सफू 
धर्मदानया रूपय्‌ प्रकाश याना बिज्यात उर्कि श्रावस्ती अनागारिका 
यात आपालं साघुत्राद दु । 


अन्त्ये दिक्क मचासे धाःकथं छापेयाना बिया सहयोग बिया 
बिज्यापि “वागमती छापााना'”” था नायो तथा छापाखानाया 
सकल परिवार प्रति कृतज्ञ जुयाच्तना । अस्तु। 


अनुवादक 
श्रीसुमङ्गल विहार, 
हलितपुर, नेपाल । 
२८ कातिक २०४१ 

महासमय सूजया निदान 


राजगृह नगरया लिक्कसं च्वंगु वेभार पर्वतया क्वसं सप्त- 
पर्णी गुफाया द्वारे अजातशत्रू जुजु' निर्माण याःगु ब्रह्म विमान 
समानगु विचित्रगु प्रथम संगायन यायेगु मंगल गुणं युक्तगु 
मण्डपथा दुने दश्वीलाक लायातःगु धर्मासने आयुष्मान आनन्द 
स्थविर किसियागु दन्तया पंखा ज्वना पूर्वाभिमुख जुया शान्त- 
पूर्वक फेतुना बिज्याना च्वन । मण्डपया दुने दक्षिण पाखे अंग 
लूने लाका उत्तराभिमुख याना लाया तःगु थेराशने संघस्थविर 
जुया बिज्याकम्ह महाकाइयप महास्थविर शोभायमान जुइकः 
फेतुना बिज्याना च्वन | 


सङ्गीतिकारक संघपि (४९८) म्ह थेरक्रम (थकालि) क 
मण्डपय्‌ दुने लाया तःगु अति उत्तमगु योग्यगु आशनय्‌ शान्तः 
इन्द्रिय eo gar paar बिज्याना च्वन । 


उगु बखतय्‌ संघनायक जुया बिज्याकम्ह आयुष्मान महा- 
काश्यप महास्थविरं थ्व महासमय सुत्र देशना भगवानं गन कना 
विज्यागु धका प्रश्‍न न्यना बिज्यात । आनन्द स्थविरं “एवं मे 
सुतं” आदि रूपं लिसः विया बिज्यात । 


निखलः जुजुपिनि समस्यां 

स्वम्हम्ह ओवकाक जुजुया वंशज सद्य थः थिति जुया च्वर्षि 
कोलिय व शाक्य जुजुपिसं कपिलबस्तु व कोलियया द्वी 
न्ह्याना च्वंगु रोहिणी खुसियात पना धलं लः हया बँड वापीगु 
थाना च्वन। छक्ो वाभवोगुलि बालि गनी गनी थें जुया 
च्वन। उकि बाजि वाजि लः थः थःपिनि बुइ यंका च्वपि 
किसानतय्‌ दथुइ परस्पर कलह (ल्वापु) जुजुं निगू कुलया जुजु 
खलः पिनि लडाइँ जुईगु स्थिती तकं थ्यन । 


स्थिती थ्यंगु थुकथं खः- 

थुगु घलं वया च्वंगु लः भतिचा जक जूगुलि छो निखल' 
सितं इना काल धा:सा' निखलसियां बालि सफ़र जुइत तक गाइ 
मखु । अथे जूगुलि जिमिगु वाली छको जक लः बीवं गाःगु 
जुल । उकि थ्व लः जिमित ब्य धका कोलिय जुजुया किसान 
तयसं धाल । 


शाक्यवंशयां जुजुपिनि किसानतयूसं नं छिमि वायागु 
भकारी जाइगु बखतम्‌ लुं, बह, दाँ ज्वना तःगोगु चिगोगु 
जाकिम्हिचां दाला ज्वना जिपि छिमिगु छे छे दें वया अन्न 
त्यांवये फड मखु । जिमिगु वा बालिनं छक्रो लः ala गाःगु जुइ 
धुंकल, बरू थ्व लः जिमित ब्यू धका धाल | 


अबले थं थवे लः इना बी मफुगु कारणं परस्पर ल्वापु बढे 
जुजुं हातृपात्‌ चले जुइगु स्थिती थ्यंगु जक मखु जुजुपिनि कुल 


Y 
वंशयात धक्का परे जुइगु क्चन समेत प्रयोग यात । छिपि 
शाक्यवंशया जुजुपिनिगु धाँक त्वता गर्जे जुल धका जिपि 
ग्याइपि मखु । ध्वं खिचातय्‌ सरह थः केहेंपि नाप विवाह 
याइपि हीननीच जुजुपिनि सल किसि रथ पेदल व शस्त्र 


जिमित छुं याये फझमखु । थथे कोलिय जुजुया पक्ष किसान- 
तयूसं धाःगु जुल । 


शाक्यवंश जुजुया पक्षयापि किसान तयूसं नं सहयाये मफया 
थथे धाल-छिपि छिपि महारोगोया सन्तानतयूसं धाँक त्वःता 
जिमित छु चाटे याय फइ ! देशं पितका हाना मदेका पशुतथें 
फुसुलुगु सिमाया होतय्‌ च्वना वोम्हसिया सन्तानतयूगु सल, 
किसि, रथ. पेदल, शस्त्र. अस्त्रं जिमित नं छुं याये फइमखु । 
थथे परस्पर जातियात चोट परे जुडक शब्द प्रयोग या:गु कृषि 
सम्बन्धी अमात्यपिसं ताया जुजुपित जाहेर यावंगु जुया च्वन । 
व खँ जुजुपिनि ह्वायपने थ्यंगु वखतय्‌ केहेंपि नाप विबाह 
याःपि सन्तान तयेगु शक्ति छको सोया का धका शाक्यवंशं 
जुजुपिन्नि शेन्य सिपाहींत ल्वायेत पिहाँवल । 


फुसुलुगु सिमायाहोतय्‌ च्वपि सन्तानतय्‌गु शक्ति सोया 
का धका कोलिय जुजुपिनि शेन्यतनं ल्बायेत पिहाँ वल । 


कलह शान्त जुइगु धमदेशना 
उगु धटनायात महाकरुणा समापत्ति स्वया बिज्याह्य 
भगवानबुद्ध खंका बिज्याना थथे मती तया बिज्यात “थ्व 


ल्वापु शान्त यायेत फन्दन जातक, पथवीउन्द्रिय जातक, लट- 
किक जातक कने माली । मेल मिलाप जुइगुया गुणत प्रकाश 
यायेत रूक्खधम्म जातक, वट्टक जातक कने धुंका अत्तदण्ड सूत्र 
कने माली । उगु वंखतय्‌ धर्म उपदेश न्यना च्वपि निगू देशया 
जुजुपिसं शुद्ध राजवंशया हि दुपि राजकुमारपि निसः त्या 
निसःत्या जित प्रदान याइ । उपि न्यासः राजकुमारपिन्त 
परब्रजित याये । उगु वखतय्‌ आपालं देव ब्रह्मापिनिगु छगू 
Tay समागम जुइ” धका सर्वज्ञ ज्ञानया जालथ्‌ प्रकट जूगु 
जुल । थथें प्रकंट जूगु अनुसारं भगवान बुद्ध याकचा पात्र 
चीवर धारण याना शाक्य व॒ कोलिय निगू पक्षया शेन्यतय्‌ 
दथ्वी आकाशयू छवर्ण रदिम फले याना मुलपत्ति थ्याना च्वना' 
बिज्यात | 


निगू पक्षया जुजुपिसं भगवान बुद्धयात खनेवं स्मृति ब संवेग 
उत्पन्न जुइका जिमित शत्रृतयूसं स्यासा थस्या कुलवंशय्‌ जेष्ठ 
श्रेष्ठ जुयां बिज्याकहा भगवान बुद्धया न्ह्योने शस्त्र चले यायेगु 
हताहत यांयैगु योग्य मज्‌ धका विचार वयेका शस्त्र अस्त्र 
तोता भगवान बुद्धया न्ह्योने छंधो कोछूका च्वंच्वन । 
भगवान बुद्धा सिया बिज्या:सां थथे न्यना बिज्यात- 
प्रश्न - छुकारणयू थन वया च्वनागु ? 
उत्तर ~ मेता कारणयू मखु; युद्ध यायेया निम्ति वया 
च्वनागु । 
प्रश्न = छु कारणम्‌ युद्ध याये माँःगु ? 
उत्तर = लः या कारणय्‌ युद्ध याये माःगु । 


प्रशन - लया गुलि सू बं ? 
उत्तर - भतीचा जक मूं । 
प्रश्न ~ पृथ्वीया सू गुलि बं लय्‌ ? 
उत्तर - यक्व मू वं । 
प्रश्न - पृथ्वीयात अधीनय्‌ तया जुइपि जुजुपि गुलि मू वं ! 
उत्तर - अनर्घ । 
प्रश्न - भ्या भति मू मवंगु ल:या कारणय्‌ अमूर्ल्याप जुजु 
पिन्त नाश यायेगु उचित जूला ? 
इत्यादि रूपं प्रश्‍न न्यना विज्याज्यां युद्ध यायेगुली अवगुण 
प्रकाश यायेत फन्दन जातक कना बिज्यात । 
अनंलि मेपिनिगु खयात कारण छुं मदेक :विशवास याये 
मज्यू धइगु खं प्रकाश यायेत पथवीउन्द्रिय जातक कना 
बिज्यात । 
अनंलि मेल मिलाप दयेका च्वनेगुया गुण प्रकाश यायेत 
रूवखधम्म जातक कना बिज्यात । अनंलि मेल मिलाप मदेका 
परस्पर कलह (ल्वापु) दयेका च्वनेगुया अवगुण क्यनेत वट्टुक 
जातक कना बिज्यात । 


अनंलि संवेग उत्पन्न यायेत “अत्तदण्डा भयं जात”. आदि 
अत्तदण्ड सूत्र कना विज्यात । 

शाक्य व कोलिय जुजुपिसं खुशी प्रशन्न gar. ae 
मतठीतल-यदि भगवान बुद्ध थन बिमज्यागु जूसा परस्पर व 
वेत वं बैत प्रहार याना हि बाः न्ह्यात जुझइ। भगवान बुद्ध 
बिज्यागु कारणं याना जिमि प्राण बचे जुल । , >. 


भगवान बुद्ध प्रब्रजित मजूस्ये राजसुख अनुभव याना 
बिज्याःगु जूसा प्यंगू द्वीपया अधिपति चक्रवर्ती सुख ऐश्वर्य 
अनुभव याना डलं दवः पुत्ररत्नपि दयेका क्षत्रीय जाति राज- 
कुमार पिसं चाःहुइका उखे थुखे विचरण याना बिज्यात जुइ। 


fig जुइ घु का नं ध्यान भावना याये मफु 

वस्पोल उगु सुख ऐश्वयं परिवार फुक त्याग याना प्रत्र- 
जित जुया बुद्ध भावय्‌ थ्यंका विज्यात । बस्पोलयात क्षेत्रीय 
जाति जुया च्वपि भिक्षुपिसं चाःहुइका विचरण याना च्वने 
दयेक निगू पक्षया जुजुपिनि सह्वा याना छगू छगू पक्षं, 
निसःत्या निसःत्या याना न्यासः राजकुमारपि प्रदान याःगु 
जुल । भगवान बुद्ध नं उपि न्यासः राजकुमार पिन्त “एहि 
भिक्खु” धइगु वचन -द्वारा प्रब्रजित याना महावने लिहाँ 
बिज्यात । 


उपि भिक्षु जुइग्ु इच्छा मदुसानं बुद्धया प्रति आदर 
गौरव तयेगु रूपं भिक्षु जूपि जुया च्वन। तर उपि न्यासः 
राजकुमारपि भिक्षु भावय्‌ च्वना च्चंसानं छे तोता वोइपि 
नकॅतिनि यौवनं जाःपि स्त्रीपिसं नुगः मछिका विरह याना 
छूवया हःगु समाचार बरोवर श्यना च्चंगुलि भिक्षु भावय्‌ च्वने 
मं मदेका च्वंगु जुया च्वन। मि नःथायू फसं कःगुर्थे जुया च्वन । 


कुणाल दहेँ ब शासन मण्डल 
भगवान बुद्ध उपि भिक्षपि शासनय्‌ म्हाइपु तायूका च्वेगु 


` 


सीका बिज्याना जि(भगवान) नाप च्वनानं थथे म्हाइपु तायूका 
च्वंगु योग्य मज्‌ । आःहे कुणाल दहया अद्भूत वरणेन याना 
कुनाल दहँलय्‌ ब्वना यंकल धा:सा इमि म्हाइपु तनी धका 
विचार याना कुणाल दहंँया गुण वर्णन याना बिज्यात छें तोता- 
थकुपि स्त्रीपि लुमना च्वंगु चित्तयात कुणाल दहेँ पाखे मोरे 
याना बिज्यात । उगु वखतय्‌ भगवान बुद्ध उपि भिक्षुपिन्त 
“किमि कुणाल दहुँ स्वयगु इच्छा दुला? ” धका न्यना बिज्यात । 
स्वेगु इच्छा ला दु, तर जिपि बनेगु शक्ति मदु । ऋद्धि दुपि जक 
वने फइगु जिपि गथे वने फ धका इपि भिक्षुपिसं निवेदनयात । 
छिमि वनेगु मन जक दुसा जिगु ऋद्धि छिमित अन ब्वना यंके 
धया बिज्यात । भिक्षुपिसं ज्जू धायेव ऋद्धि द्वारा कुणाल दहँ- 
लय्‌ ब्वना यंका अन श्यंसेंलि भगवान बुद्ध थ्व दहँलय्‌ दुपि 
न्या तयेगु नां मस्यूसा जिके न्यं धया बिज्यात। भगवान बुद्ध 
भिक्षुपिसं न्यंन्यंगु प्रनया लिसः विया बिज्यात । दहेँया लिक्क 
महानगु जङ्गलय्‌ दयाच्वंगु अद्भूतगु सिमायागु जात नाँ पर्वतयां 
कवसं नसा माला माला नया च्वंपि निपां चूपि प्यपां चूपि 
घ्राणिपिनिगु जात नां न्यं न्यंगुया लिस: भगवान बुद्ध बिया 
बिज्यात । उगु वबखतय्‌ कोकिल कञ्जः निम्हसिनं कथि च्वका 
निखे उत्ति जुइक त्वाथं वां न्याना कथिचोया दथ्वी कोकिल 
कंगःया जुजुयात तया ब्ह्योने ल्यूने जवं खवं कोकिल ऊंगःतयूसं 
चाःहुइका आकाशय्‌ ब्वया वना च्वन । भिक्षुपिसं कथिया दथ्वी 
जुना च्वंम्ह कोकिल फंग फंगतय्‌ जुजु जुइमा। मेषि बाकि gta 
परिवारपि जुइमा धका मती तया च्वन । अथे मती वोगु खे 
भगवा बुद्धयात बिन्ति याःगु बखतयूः छिमिसं मती तःथे हे खः। 

थ्व कोकिल कंगःया वंश जिगु हे (बुद्ध) वंश खः धका आज्ञा 
जुया बिज्यात । थुलि आज्ञा जुया विज्याना स्वसःपु गाथां 
शोभायमान जुया च्वंगु कुणाल जातक कना बिज्यात । कुणाल 
जातक कना बिज्यागु वखतय्‌ शासने म्हाइपु तायूका च्वंपि 
भिक्षपिनि शासने न्ह्याइपु ताया वल । 

न्यासः भिक्षुपि फुकक श्रोतापन्न फले थ्यंका ध्यान अभिज्ञा 
सहित ऋद्धिमन्त श्रोतापन्न पुद्गलपि जुया बंगु जुल । 


कपिलवस्तु महानगरया महात्रने तु' लिहाँ बिञ्य'गु 

भगवान बुद्ध थुपि भिक्षुपिन्त आः थत्थेयात श्रोतापन्न 
भावय्‌ ध्यनेवं जक गाःगु जुल । ह्लापायापि स्त्रीपिसं प्रलोभन 
कयना भुले यायेत सोसां भिक्षु भावं च्यूत जुइगु सम्भब मन्त 
धका निश्‍चय याना महावनय्‌ लिहाँ बिज्यात । 

न्यासः भिक्षुपि नं लिहाँ विज्यागु वतखय्‌ थःथःपिनिगु 
ऋद्धि बिज्याःगु जुया च्वन । 

तनंते मागय्‌ थाहाँ थाहाँ बनेगु देशनाः- 

महावन जङ्गलय्‌ लिहाँ बिज्याःगु वखतय्‌ च्वयूयागु स्वंगू 
मार्गय्‌ थाहाँ वनेगु कर्मस्थान भावना विधि स्यने कने याना 
बिज्यात । 


भिन्नु पिसं नं थथे विचार याना बिज्यात- 
भगवान बुद्ध जिमित शासन च्वने मंमढुगु भाव सका 
बिज्याना कुणाल दॅहलय्‌ यंका शासने च्वने मंमदुगु उगु चिस 

मदेका छ्वया बिज्यात । उगु कुणाल दॅहया समीपय्‌ जिमित 
श्रोतापन्न भावय्‌ थ्यंकेत आपालं भेहेनत याना धर्मदेशना याना 
बिज्यात। आः नं थ्व महावनयू च्वयूयागु माग स्वंगूलो 
थ्यंकेया निम्ति कर्मस्थान भावता स्यना बिज्यात। जिपि 
श्रोतापन्न जुल अपाय दुर्गेति मुक्त जुल धका थुलि सन्तोष 
जुया च्वने मज्यूनि । पुरुषया बल शक्ति पिकया ह्वापा ह्वापा 
यापि सत्पुरुषपिसं बल उद्योग याःथें जिमिसं नं याये मालो 
धका मती तया च्वन । 


अनंलि म्हति म्हति एकान्तलाःगु पर्वतया ह्वतय्‌ सिमा 
क्वय्‌ आदि लिक्क वना स्यना कयागु कर्मस्थात भावता बढे 
याना उद्योग याना यंकूगु जुल । 


भगवान बुद्ध नं थुपि भिक्षुपि श्रोतापन्न जुइ धुका ध्यान भा- 
वना यायेगु ज्याय्‌ प्रमादी जुया च्चना मच्वं । च्वयूयागु मागेय्‌ 
थाहाँ बनेगु ध्यान विशि जिके स्थता काय घुंकूगुलि च्वथूथाभु 
मार्गय्‌ थाहाँ वनेत अपायसकं थाकुइ मखुत । विपस्सना बढे 
याना यंका याकनं हे अरहत्त फलय्‌ थ्यनी । अनंलि म्हति म्हति 
थः थःपिन्त घ्राप्त जूगु अरहत्त फलया गुण जि थाय वया 
प्रकाश यावइ । उगु बखतय्‌ छिद्धःल चक्रवालया देव ब्रह्मापनि 
TAT TATA Fe | 


जि गुहस्थ व भिक्षुपि हुलकूल मजूगु एकान्तगु थासय्‌ वना 
च्व॑ वने मालो धका मतोतया बुद्धापन्त अतुकूलगु एकान्त 
- थासय्‌ च्वं बिज्यात | 

भगवान बुद्धयाथाय्‌ ध्यान भावना स्यना कथा गुलिचां 
मदुवं हे प्यंगू प्रतिसम्भिदा सहित अरहत्त फले थ्यंका विज्यात । 
पलेस्वाँ पुखुली पलेस्वां ह्य़ा शोभा दया च्वनोथें अत्यन्त 
शोभायमान जुया च्वना बिज्यात । 


ह्वापालाक अरहत्त फलय्‌ थ्यंम्ह भिक्षुया थःत प्राप्त जूगु 
अरहत्त फल गुण प्रकाश यायेगु इच्छा जुया भगवान बुद्धया 
नह्योने उपस्थित जूवल । 


थुगु हे रूपं द्वितीम्ह भिक्षु तृतीय भिक्षु आदि भगवान बुद्ध 
याथाय्‌ उपस्थित जूवल । थुगु रूपं न्यासः भिक्षुपिं भिक्षाटन 
बिज्याइबले कोलाक बिज्याइथें भगवानया र्‍्ह्योने कोलाक 
बिज्याना च्वंगु जुया च्वन। थःत प्राप्त जूगु अरहत्त फल 
प्रकाश यायेत वया च्वंगु जूसानं थः ल्यूल्यू WÍ भिक्षुपि 
बिज्याना च्वंगु दया भगवान बुद्धया न्ह्योने अरहत्त फलया गुण 
प्रकाश यायेत मछाला प्रकाश मयासे च्वना च्वन | 


न्यासः अरहन्तपि भगवान बुद्धयाथाय्‌ थ्यनेवं पूर्वं लुयावोगु 
चन्द्रमा सुपाँयू आदि किचः छुं मदया अतिजाज्वल्यमान जुइक 
प्रकाशमान जुया बुद्धोत्पादनवम क्षणं सुशोभित जुया तःसकं 
न्ह्याइपुसे च्वंगु अवस्था जुया च्वन । 


थथे किचः मदुगु चन्द्रमा लुया वोगु इलय्‌ क्लेशमलं रहित 
जुया बिज्यापि अरहन्तपिसं चाहुइका क्लेशमलं रहित जुया 

बिज्याकम्ह भगवान बुद्ध कपिलबस्तुया लिक्क महावन जङ्गलय्‌ 
अत्यन्त शोभायमान जुइक बिज्याना च्वन । 


उगु घटना महावन जङ्गलय्‌ छचाखेर्‌॑ च्वना च्वंपि देवगण- 
पिसं सीका न्हापालाक मेपि देवतापिन्त सम्बोधन याना धाल:- 
“भो देवगणपि! भगवान बुद्धयाथाय्‌ वनेत्ु। भगवान बुद्ध 
दर्शन यायेगु, धर्मश्रवण याथेगु, संघ पिन्त दरशन यायेगु महान 
फल दु ।” थथे घोषणा याता इपि सकलें भगवान बुद्धयात नं 
नकतिनि अरहन्त जुया विज्यापि न्यासः भिक्षुपिन्त नं बन्दना 
याना योग्यगु स्थानय दना च्वन । 


थुगु रूप देवतापिसं तनंतँ घोषणा याःगु शब्द ताया 
(३०००) योजन ताहाकगु हिमवन्त जङ्गल, जम्बुद्वीप, पुब्व- 
विदेह द्वीप, अपरगोयान द्वीप, उत्तरकुरू द्वीप सहित चिकिघंगु 
aq fag: ey थुगु चक्रवालं निसें कथा छिद्वःल चक्रवालया दुने 
दुपि समस्त देव ब्रह्मापि समागम जूवल । 


चक्रवाल इःछियात छगू सहश्र लोक धातु धाइ । उगु 

हश्र लोकधातु जम्मा (१०गू)यात पाली “दस हि लोकधातु 
हिच” धका धयातल । मुलु तथेगु वत्ताय्‌ मुलु जायेक दया 
खालि मजू्थे थुगु चक्रवाल निसे ब्रह्मलोक तक देवब्रह्वापि मुलु- 
दिकेगु प्रमाण हे खालि मजुइक भरि भराउ जुया च्वंगु जुल । 


सीहल द्वोपय्‌ (श्रीलड्भाय्‌) न्हेगु गजू च्वकादुगु लोह प्रासाद 
धइगु विहारपाय्‌ घंगु तःगोगु हल्वहँ दकसिबय्‌ क्वेयागु प्रथम 

ध्यान ब्रह्मा भूवनं कुर्कहइगु वखतय्‌ प्यला way fata saz 
पृश्वीलथ्‌ थ्यनी । थृलि मछि ताजागु तिशाजगु आकासं तू छगः 
कवय्‌ कुटुं बयेत तकं खालि मदयूक देवन्रह्मा पिसं भरीभराउ 
जुइक जाया च्वंगु जुल। 


अथे जूसां चक्रवर्ती जुजु च्वनीगु स्थान विशाल थें भगवान 
बुद्ध विज्याइगु स्थान नं अथे हे विशाल जुझा च्वन । लिपा 
लिंपा बझपि महानुभाव दूषि जुजुपि चक्रवर्ती जुजुया सत्तिक 
स्थान प्राप्त जुइगुरथे लिपा लिपा वोपि महानुभावदुपि देवतापि 
नं भगवान बुद्धया सत्तिक स्थान प्राप्त जुइगु जुया च्वन | 


भगवान बुद्धया लिक्क लाना च्वंगु स्थानय्‌ चलाया से 
च्वका प्रमाण थासे किम्ह नीम्ह स्वीम्ह आदि रूपं शुक्ष्म रूप 
धारणा याना च्वंगु जुया च्वन । 


दकसिबे सिथे च्चंपि देवतापि चलाया सँ च्वका प्रमाण 
थासय्‌ ख्वीम्ह TH VIA VAY FAT MAA | 


प्यम्ह सुद्धावास ब्रह्मापि सुद्धावास भूवतय्‌ समापत्ति 
ध्यानय्‌ प्रवेश जुया च्वंगु वखतय्‌ महावन जङ्गलय्‌ देव ब्रह्वा- 
पिनि महासमागम जूगु मस्यूगालि थः निश्‍चित यांना तयागु 
समय थ्यनेवं समापत्ति ध्यानं दना सोगु वखतय्‌ ब्रह्मा भूवन 
शुन्य जुथा च्वंगु खना थूपि ब्रह्मापि गन वनथ धक्का बिचार 
“याना सोगु वखत्य्‌ महावन जङ्गलय्‌ देव ब्रह्मापनिगु महा- 

समागम जुयां च्वंगु सीकलं । थ्व समागमली त: सक सहानगु 
खः। जिपि समापत्ति ध्यानय्‌ प्रवेश जुया च्वनागुलि वने 
मफुत । लिपा लापि जिसित स्थान प्राप्त यायेत मुझ्किल जुइगु 
जुल । उकि आः लिपा arf fate arf catia ary faa 
मजू, छु उपहार ज्वना वनेसाली धइगु विचारं थुगु समागमय्‌ 
थ: वयागु भाँव सीके बीत ब भगवान बुद्ध यागु गुण प्रशंसा 
यायेत थथे निगू ज्या पूवंकेत म्हति म्हति छपू छपू गाथा चिना 
वने माली धका मती तया ब्रह्म लोकय्‌ तु म्हति म्हति गाथा 
चिना सुद्धावास ब्रह्मलोकं छम्ह ब्रह्मा पूर्वं चक्रवालया च्वकाय्‌ 
बवहाँ वल । मेथाय, च्वनेगु स्थान मदुगूलि चक्रवाल पर्वतया 
चवकाय्‌ स्थान काःगु जुया च्वन । नीलकसिण प्रधान जुया 
च्वंगु चतुर्थ ध्यान समापत्ती प्रवेश जुया बंचुगु वर्ण दुगु रश्मि 
फैले याना उगु महा समागमय्‌ वया च्वंपि देव ब्रह्मापिन्त 
भणियागु कवचं पुना तःगुर्थे थाना समागमे थःपि वयागु भाव 
सीके ब्यूगु जुल । 

थथे सीके बरिया भगवान बुद्धया समीपय्‌ वनेगु लॅपु. भग- 
बान बुद्धयाथाय्‌ लिक्क वना आदर यौरव पूर्वक वन्दना यानां 
योग्यगु थासय्‌ दना थःम्हं चिनागु गाथा ब्वना न्यंकल । न्हापां 
याम्ह ब्रह्मां म्यंकूगु गाथा थथेख:- 


“'सहासमयो पवनस्मि, देवकाया समागतः । 
आगतम्ह इसं धम्मसमयं दक्खिताये अपराजित 
संघन्ति? it 

अर्थ:- भो भगवान, थ्व महावन जड्जलंनिसें चक्रवाल, 
पर्यन्त किद्दःल चक्रवालं वोषि देव ब्रह्मापिसं भरिभराउ जुया 
महान समागम जूगु जुया च्वन । थ्व महासंगम जूगुया मूल 
कारण अभिसङ्कार मार, देवपुत्त मार, किलेसमार धयापि 
शत्रु शेन्य नाप युद्ध याःगु वखतय्‌ बिजय प्राप्त जुया विजय 
स्वांमा क्वखाया बिज्यापि आर्य पुद्गलपिन्त दर्शन यायेगु 
इच्छा याना देव ब्रह्मापि मु वोग जुया च्वन । थथे निवेदन 
याये धुका थः कबहाँ FATT Ga चक्रवाल पर्वंतया च्वकाय्‌ 
चना च्व AT FAT =s । 


अनंलि ।निम्हम्ह ब्रह्मां दक्षिण चक्रवालया च्वकाय्‌ क्वहाँ 
वया पीतकसिण प्रधान जुया च्वंगु चतुर्थे ध्यानय्‌ प्रवेश जुया 
स्हासुग्‌ वर्ण दुगु रदिम फले याना समागमय मुवया च्वंपि 
देव ब्रह्मापि तास तिनखायागु वस्त्र पुना च्वंगुथें याना थः 
वयागु भाव सीके बीया निम्ति न्हापां याम्ह ब्रह्मांथे भगवान 
बुद्धया लिक्क वना वन्दना याना योग्यगु थासयू च्वना थःमं 
चिनागु गाथा ब्वना न्यंकल- 


“तत्र भिक्खचो समादहंसु 

चित्तमत्तनो उजुक AT 

सारथीव नेत्तानि गहेत्वा 

इन्द्रियानि रखन्ति पण्डिता” ति 
अर्थः- भो भगवान! थ्व समागमय्‌ विज्याना च्वंपि न्यासः 
भिक्षुपि लोकुत्तर समाधियागु आरम्मण द्वारा अचलगृ सुमेरू 


सन — 

पर्वत थें स्थिरगु चित्त नं जुया च्वन । सामान्य पृथग्ज- 
नपिके “ गोमुत्त व्क ” धयागु बेकोगु चित्त “ चन्द॑लेखा ' 
धयागु बेकोगु चित्त, “ नङ्गलकोटि ” धयागु बेकोगु चित्त थुगु 
रूपं स्वंगू प्रकारयागु बेकोगु चित्त दया च्वनी । तर वस्पोलपिके 
थुजोगु बेकोगु चित्त अलग जुया वाणर्थे तप्यंगु चित्त नं जुया 
च्वन । 

sq Gara भतिचा स्पष्ट याय्‌ । वना च्वंम्ह ठ्रहँया पिसाव 
याइगु वखतय्‌ शुरु निसें अन्ततक बेकोया च्वनी । अथेहे जन्म- 
aig gata at art at gar च्वोप प्राणिपिके 
“गोमृत्त वद्धू” धयागु बेकोगु चित्त दया च्वनी । 


चन्द्रमा धयागु दथु निसेँ क्वथ्यंक बेकोगु आकार जुया 
च्वनीं । वर्थे हे द्वितीय बयस, तृयीय वयस थ्यंक दुश्चरित्र 
कर्म यायेगुली लगे जुया च्वंपि प्राणिपिके “चन्द्रलेखा ' धयागु 
बेकोगु चित्त दयाच्वनी । हल्‌ जोते यायेगु फाल च्वकाय्‌ लाक 
बेकोया च्वनी थें तृतीय बयस थ्यँका दुरुचरित्र कर्म यायेगुली 
लगे जुया च्वंपि प्राणिपिके “ नङ्गल कोटी ” धयागु बेकोगु 
चित्त दया च्वनी । i 

तर वस्पोर्लाप थुपि स्वंग्‌ प्रकारयागु बेकोगु चित्त अलग 
ST जन्मकाछि दुश्चरित्र क्लेशं मुक्त जुया गो मदुगु बेमकोगु 
पिच्चुसे च्वंगु कथिथें तप्यंगु चित्त जुया च्वन । 

समानगु बल शक्ति आदि दया थिक्क जुइक माल सामान 
लादे याना तप्यंगु मार्गयू सिन्धव सलः निम्ह जोते याना 

समानंगु गति न्हयांका च्वंम्ह सारथि कोर्दा' दायेगु ज्या मयासे 
लगाम ज्वनेगु मात्र याना लगाम सालेगु नं मयासे व्वाकेत 
कोर्दा दाथेगु नं मयासे समानगु गति हाँके याइथें चक्षु आदिं 
ay har edi ang चित्तरूपी रथ खुगूयात हाँके याना 
बिज्यापि न्यासः आर्य श्रांवकपि इष्टारस्मण अनिष्टारम्मणया 
कारणं हषे वं विस्माद मजुइकेत बिशेष कोशिस बीर्य याना 
संयम याना च्वने मा:गु धइगु मन्त । 'छल-ङ्ग पेक्ख', धइगु मार्गे 
लाकेत विशेष कोशिस वीर्ये याये मा:गु धइगु नं मन्त । स्मृति 
रूपी लगाम ज्वना तथेगु मात्र याना थः थ्यंके माःगु थासय्‌ 
थ्यंका बिज्याय्‌ धु कूपि जुया च्वन। थृजागु गुण दुपि वस्पोल 
श्रावक संघपिन्त दर्शन यायेत जिपि थुगु समागमय मु वयागु 
खः धका बिन्तियात । बिन्ति याये धुका थः क्वाहाँ वयागु 
दक्षिण चक्रवाल पर्वतया च्वकाय, वना च्वं वंगु जुया च्वन । 


अनंलि स्वस्हम्ह ब्रह्मा पश्चिम चक्रवालया च्वकाय क्वहाँ 
वया लोहितकसिंण प्रधान जुया च्वंगु चतुर्थं ध्याने प्रवेश जुया 
हथाउंगु बर्ण दुगु रहिम फले याना समागमय मु वया च्वंपि 
देव ब्रह्मापि हयाउँगु कम्बल न्यया तःगु्थें याना थः वयागु 
भाव सीके बीया निम्ति न्हापायापि ब्रह्मापिसंथे गाथा ब्वना 
न्यंकल- 

“छेल्वाखीलं Bat पलिघं 

इन्दखोले झहच्च मनेजा 

ते चरन्ति सुद्धा विमला 

चक्खुमता सुदन्ता सुसुनागा ” ति 


I — = — — — — — 

अर्थे:- अंगले वा पृथ्वीलय ताना तःगु व स्वाना तःगु की वा 
स्तम्भ लेहे. थने थाकुरथें सत्त्व प्राणीपिनिगु स्कन्ध सन्तती दया 
च्वंगु राग, द्वेष व मोह ल्यहें थने थाकूगुलि खील, इन्दखील 
धका धया तःगु जुया च्वन । 


नगरया ध्वाकाय्‌ खगः ग्वया तिना तइगु वखतय नगरय्‌ 
दुने दुहाँ वने मजीक पना तइथें राग, द्रष व मोह धइगुलि नं 
निर्वाण नगरय, दुहाँ वने मीक पना तइगु जुया “ पलिघ ” 
धाइगु जुया च्वन। पञ्चनेत्र दया बिज्याकम्ह भगवान थें 
जाःम्ह उपाध्यायगुरुया सन्मुखय्‌ ओवाद उपदेश न्यना दमन 
याये धु कूगु इन्द्रिय दया बिज्यापि आयं अरहन्त पुद्गलपिसं 
खील, इन्दखील व पलिघ धइगुयात ल्येहें थना छ्वया बिज्याय्‌ 
धु कल । प्राप्त जूगुलि सन्तोष जुया च्वनेगु धइगु परमसलन्तुटीं 
पूर्ण जुया' नयेगु त्वनेगुली सन्तोष जुया प्य'गू दिशाय वनेगु 
इच्छा दत धाःसा रोक टोक मदेक स्वच्छन्दं वने फुगु जुया 
सदां नं स्वतन्त्र जुया च्वन | 


अनंलि प्यम्हम्ह ब्रह्मा नं उत्तर पासेया चक्रवालया 
च्वकाय्‌ क्वहाँ वया ओदातकसिण प्रधान जुया च्वंगु तुयुगु 
वणँगु रश्मि फेले याना समागमय मु वया च्वंपि देव ब्रह्मापि 
दापस्वाँथें जाःगु वर्णगु तुयुगु वस्त्र पुना तःथें च्वंक याना थः 
वयागु भाव सीके बीया निम्ति निम्न गाथा ब्वना न्य॑कल- 


“ येकेचि बुद्ध सरणं गतासे 


qa 
न ते गसिस्सन्ति अवाय भू 
पहाय मानुसं देहं 
देवकायं परिपुरेस्सन्ती ” ति ॥ 


अर्थः- लोकुत्तर शरण वंपि प्यगू अपाय दुर्गतो मवनीगु नि~ 
इचय जुया च्वन । यदि जन्म जुइगु अन्त मजूनिम्ह जुल धाःसा 
मनुष्य देह तोता देवकाय जुया च्वने दईगु जुया च्वन । थथे 
निगू फल दइगु जुया चन । तर लौकीक शरण वंपि अपाय 
दु्गती वनी मखुगु ्चिय जूमां मनुष्य देह. तोता देवकाथ जुइनं 
फु मजुइनं फु; निश्चित मदुगु जुया च्वन । 


(बुद्धया शरण बनेगु थें धर्मया शरण संघया शरण 
बनेगुया आनिशंस वरथें खः।) 


भगवान बुद्ध दिव्यचक्षु अभिज्ञा द्वारा सोया विज्यागु 
बेखतय क्वै पृथ्वीनिसें चवय अकनिटु ब्रह्मलोक तक fag: 
थीक' च्वना' च्वॉपि देव ब्रह्मापि खना थुपि भिक्षुपिसं थः पिके 
दिब्यचक्षु अभिज्ञा दयेक दयेक नं उगु अभिज्ञायात मछ्योगुलि 
उलि मछि देव ब्रह्मापि समागम जूवलं नं मस्यूगु जुया च्वन 
आः जिं (बुद्ध) थृपि भिक्षुपिन्त सीके बीमाल धका- 


घेभुय्येन भिक्खवे दससु लोकधातूसु ' ` ` 


ओऑदिरूपं आज्ञां जुयां विज्यात । 


+< 


भगवान बुद्ध थुपि देवतापिसं छु विचार ल्वीका च्वन॑ 
धका चेतोपरिय ज्ञान द्वारा सोया बिज्यागु बखतय “भगवान 
बुद्ध महानुभाव दुपि देव ब्रह्मापिनिगु कुलया नां मखा कया 
बिज्याइ जिपि थेंजापि अल्पानुभावदूपि देव ब्रह्मापिनिगु नाँ 
गन कया बिज्याइ , थथे मती तया च्वंगुखेँ सीका अल्पानुभाव 
gia नं महानुभाव दुपिनि नं निगू कुलया देव ब्रह्मापिनिगु नां 
कया इमि भन प्रसन्न याना बिज्यात । अनंलि “ सम्मापरिब्वा- 
जनीय 'आदि सूत्र चरित्र अनुसारं देशना याना विज्यात । 


थुकथं महाकाश्यप महास्थविरं प्रथम संगायने जुइ 
मण्डपय्‌ दुने लाया तःगु धर्माशने बिज्याना न्यता बिज्यागु 
प्रश्‍नया लिः आनन्द स्थविरं बिया बिज्यागु जुल । 


V 





नमो तस्स भगबलो अरहतो सम्मा सम्बुद्धस्स 
महासमय सुत्त 
च्छ 


सतेहि पश्चमत्त हि, खीणासवेहि केवलं । 
भिक्बूहि भूपवंसेहि, सत्था जिनो परिवृतो ॥ 
सक्के कपिलवत्थुस्म, छायारम्मे महावने । 
समन्ततो सहस्सेहि, चक्कवालेहि दसहि ॥ 
आगम्म सन्निसिन्नानं, देवानं यमदेसयि । 
आयुदीघकरं सब्ब, सम्पत्ति साधकं वरं ॥ 
सुद्धावासप्पभूतीहि, देवेहि पटिनन्दितं । 
सब्बरोग भयुग्चातं, समयं तं भणाम हे ॥ 


एवं मे सुतं- एकं समयं भगवा सक्केसु विहरति 
कापलवत्थृस्मि महावने महता भिक्खुसङ्धन सद्ध 
पः्चमत्त हिं भिक्खुसतेहि सब्बेहेव अरहन्तेहि दसहि च 
लोकधातुहि देवता येभुय्येन सन्निपतिता होन्ति भगवन्तं 
दस्सनाय भिक्खुस ङ्कः । अथ खो चतुन्न सुद्धावासका- 
यिकानं देवतानं एत दहोसि । “अथं खो भगवा सक्केसु 
बिहरति कपिलवत्थुस्मि महावने महता भिक्खु सङ्घ न 
र्साद्ध पच्चमत्त हि भिक्खुसतेहि सब्बेहेव अरहन्तेहि 
दसहि च लोकधातूहि देवता येभुय्येन सन्निपतिता होन्ति 


RR 


भगवन्तं दस्सनाय भिक्खुसड्ु*च । यन्नून मयम्पि येन 
भगवा तेनुपसङ्कमेग्याम उपसङ्कमित्दा भगवतो सन्तिके 
पच्चेकं गाथं भासेय्यामा ति । 


अथ खो ता देवता सेय्यथापि नाम बलवा 
पुरिसो समिञ्जित वा बाह पसारेय्य, पस्तारितं बग 
बाहं समिञ्जेय्य एवमेव सुद्धावासेसु देवेसु अन्तरहिता 
भगवतो पुरतो पातुरहेसु । अथखो ता देवता भगवन्तं 
अभिवादेत्वा एकमन्तं अहु सु। एकमन्तं ठिता खो एका 
देवता भगवतो सन्तिके इमं गाथं अभासि- 


“महासमयो पवर्नास्स देवकाया समागता । 
आगत'म्ह इमं धम्सससयं,दक्खिताये अपराजित- 
संघ न्ति ॥।१॥ 
अथ खो अपरा देवता भगवतो सन्तिके इमं गाथं 
अभासि- 
तत्र भिकदवो समादहंघु, चित्त मक्तनो उजुकं अकंसु । 
सारथीच नेत्तानि गहेत्वा, इन्द्रियानि रक्खरि 
पण्डिता ति wei 
अथ खो अपरा देवता भगवतो सन्तिके इभं गाथं 
अभासि= 
‘Seat ala छेत्बा पलिचं, इन्दछीलं उहच्च मनेजा । 

ते चरन्ति सुद्धा विमला, चक्खुमता सुदन्ता 
सुसुनागा ति ।॥३॥। 

अथ खो अपरा देवता भगवतो सन्तिके इसं गाथं 

अभासि- 

येकेचि बुद्ध सरणं गतासे, न ते गमिस्सन्ति अपायभूमि । 

पहाय सानुसं देह, देवकायं परिपुरेस्सन्ती "ति uyu 


अथ खो भगवा भिक्खू आसन्तेसि “येभुय्येन 
feae दससु लोकथातुसु देवता सन्निषतिता होन्ति 
तथागतं दस्सनाय भिक्खसङ्घञ्व । येपि ते भिक्खवे 
अहेसुं अतोतमद्धानं अरहन्तो सम्भासम्बुद्धा । तेसम्पि 
भगवन्तानं एतंपरमायेब देवता सन्निपतिता अहेसु' ` 
सेय्यथापि मह्य एतरहि । 

येपि ते भिकखवे भरविरसन्ति अनागतसद्धानं 
अरहन्तो सम्मासम्बुद्धा तेसस्पि भगवन्तानं एत परमायेव 
देवला सन्निपतिता भविस्सन्ति सेय्यथापि मह्य 
एतरहि । कित्तयिस्साम भिकखवे देवकायानं नामानि 
देसिस्साम भिक्खबे देवकानं नामानि । आचिक्खि- 
स्साम भिक्डवे देदकायान नामान । तं सुणाथ 
साडुक मन।सकरोध भर्ासस्सामीति । “एबं भन्तेति"' 


qx 


खो ते भिक्खू भगवतो पच्चस्सोसु । भगवा एत 
दवोच- 


सिलोकमनुकस्सासि, यत्थ भुम्मा तदस्सिता । 
ये सिता गिरिगब्भरं, पहितत्ता समाहिता ॥।५॥ 
पुथ्सीहाव सल्लीना, लोमहंसाभिसम्भुनो । 
ओदातमानसा सुद्धा, विप्पसन्नामनाविला wen 
भिय्यो पच्चसते अत्वा, वने कापिलवत्थवे । 
ततो आमन्तयी सत्था, सावके सासने रते ॥।७।। 


देवकाया अभिक्कन्ता, ते विजानाथ भिक्खवो । 
ते च आतप्प'मकरु, सुत्वा बुद्धस्स सासनं ।।८।। 
तेसं पातुरहु जाणं, अमनुस्सान दस्सनं । 
अप्पेके सत'महृक्खु, सहस्सं AY AAT ian 
सतं एके सहस्सानं, अमनुस्सानमहसु । 
अप्पेके' नन्त'महक्खु , दिसा सब्बा फुटाअहु ।।१०॥ 
wa सब्बं अभिञ्जाय, वबत्थित्वान चक्खूमा । 
ततो आमन्तयो सत्था, सावके सासने रते ॥११॥ 


देवकाया अभिक्कन्ता, ते विजानाथ भिक्खवो । 
ये वो'हं कित्तयिस्सामि, गिराहि अनुपुब्बसो 1192 1 
सत्तसहस्सा ते यक्खा, भुम्मा कापिलवत्थवा । 

इद्धिमन्तो जुतीमन्तो, वण्णवन्तो यसस्सिनो । 
मोदमाना अभिक्कामु', भिक्खूनं समिति बनं ।।१३॥। 


छसहस्सा हेमवता, यक्ता नानत्तवण्णिनो । 
इद्धिमन्तो जुतीमन्तो, वण्णवन्तो यसस्सिनो । 
मोदमाना अभिक्कामु, भिक्बूनं सर्भित बनं ॥१४॥ 


सातागिरा तिसहस्सा, य्खा नानत्तवण्णिनो । 
इड्िमन्तो जुतोमन्तो, वण्णवन्तो यसस्सिनो । 
मोदमाना अभिक्कामु, भिक्खूनं सर्मित वनं ।।१५।। 
इच्चेते सोलससहस्सा, यक्खा नानत्तवण्णिनो । 
इद्धिमन्तो जुतीमन्तो, वण्णवन्तो यसस्सिनो । 
मोदमाना अभिक्कामु, भिक्खूनं समिति वनं ॥१६।। 


वेस्सामित्ता पश््चसता, यक्खा नानत्तवण्णिनो । 
इद्धिमन्तो जुतीमन्तो, वण्णवन्तो यसस्सिनो । 
मोदमाना अभिक्कामु, भिक्खूनं सर्भात वनं ।।१७॥ 


कुम्भीरो राजगहिको, वेपुल्लस्स निवेसनं । 
भिय्योनं सतसहस्सं, यक्खानं पयिलूपासति । 
कुम्भीरो राजगहिको, सोपागा समिति वनं ।॥।१८।। 


पुरिमश्च दिसं राजा, धतरट्रो पसासति । 
गन्धब्बानं अधिपति, महाराजा यसस्सिसो ॥१९॥ 

पुत्तापि तस्स बहबो, इन्दनामा सहब्चला । 
इद्धिमन्तो जुतीमन्तो, वण्णवन्तो यसस्सिनो । 
सोदमाना अभिक्‍कासु, भिकवूनं सर्सिति बनं ।।२०॥ 
दक्खिणःच्च दिसं राजा, बिरूल्हो तं पसासति । 
कुम्भण्डानं अधिपति, महाराजा यसस्सितो ॥।२१॥ 
पुत्तापि तस्स बहवो, इन्दनामा महुब्बला । 
इद्धिमन्तो जुतोमन्तो, वण्णवन्तो यसस्सितो । 
मोदमाना असिक्कामु , भिक्खूनं सर्माति वनं ॥२२९॥ 
पच्छिसश््च दिस राजा, विरूपक्खो पसासति । 
नागानचच अधिपति, महाराजा यसस्सिसो ।॥२३।। 
gala तस्स बहुबो, इन्डनासा महुब्बला । 
इद्धिमन्तो जुतीसन्तो, वण्णवन्तो यसस्सिनो । 
सोदपाना अभिक्कामुं , सिक्खूनं सर्सिति वनं ॥२४. 
उत्तरश्व fea war, कुबेरों त॑ पसासति । 
यक्खानश््च अधिपति, महाराजा यसस्सिसो ।।२५।। 
पुत्ताषि तस्स agal, इन्दनासा महब्बला । 
इश्धिमन्तो जुतीमन्तो, वज्णबस्तो यसस्सिनो । 
मोडमाना अभिक्कासु , भिकखून सर्निति वनं ॥२६॥ 
पुरिमं दिस धतरष्टो, दक्खिणन बिरूलहको । 
पच्छिसेन 1बक्पक्डो छुबेरो उत्तर दस ॥२७॥ 

चत्तारो ते महाराजा, समन्त! चतुरो दिसा, 
दहल्हमाना अहुसु, वते कापिलब्रत्थवे ।।२८॥ 


तेसं सायाविनो दासा, आगु वच्चनिका सठा । 
साया कुटेण्डु बिउेण्डु, बिटुच्च विटुटो सह ॥२९॥ 


चन्दनो कामसेट्टो च, किन्नुघण्डु निघण्डु च । 
पणादो ओपमञ्ओो च, देवसूतो च मातलि ॥३०॥ 


चित्तसेनो च गन्धब्बो, नलो राजा जनेसभो । 
आगा पः्चासखो चेव, तिम्बरू सूरियवच्छसा ।।३१॥॥ 
एते चञ्जे च राजानो, गन्धब्बा सह राज्ुभि । 
मोदमाना अभिक्कामु, भिक्खूनं समिति ad gan 
अथागु नागसा नागा, वेसाला सहतच्छका । 
कम्पलस्सतरा आगु पायागा सह मातिभि ॥३३॥ 
यामुना धतरटुा s, आचू नागा यसस्सिनो । 
एरावणो सहानागो, सोपाना सर्साति बनं ॥३४॥। 


ये नागराजे सहसा हरन्ति , 
दिब्बा दिजा पक्खि विसुद्ध चक्षय । 
वेहायसा a बन मज्जपत्ता 


चित्रा. सुपण्णा इति तेस नाल. ॥३५॥ 

अभयं तदा नागराजान'मासि , 
सुपण्णतो खेम, मकासि बुद्धो 
सण्हाहि वाचाह उपव्हयन्ता , 
नागा सुपण्णा, सरण'मकसु बुद्ध ॥३६॥ 
जिता वजिरहत्येन, समुद्र असुरा सिता । 
भातरो वारवस्सेते, इद्धिमन्तो यसस्सिनो ॥३७।। 


कालकञ्चा सहाभिस्सा, असुरा दानवेघसा । 
वेपचित्ति सुचित्ति च, पहारादो नमुचौ सह ॥३८।। 
सतश्च बलिपुत्तानं, सब्बे वेरोचनामका । 
सञ्नय्हित्वा बलिसेनं, राहुभद्द मुपागमु । 
समयो दानि भइन्ते, भिक्खूनं समिति वनं ॥३९॥ 
आपो च देवा पठवी, तेजो वायो तदागम्‌ं । 
वरुणा वारणा देवा, सोमो च यससा सह । 
मेत्ता करुणा कायिका, आगु देवा यसस्सिनो ।॥४०॥। 
दसेते दसधा काया, सब्बे नानत्तवण्णिनो । 
इद्धिमन्तो जुतीमन्तो, वण्णवन्तो यसस्सिनो । 
मोदमाना अभिक्कामु, भिक्खूनं समिति वनं ॥४१॥ 


वेण्ड देवा सहली च, असमा च दुवे यमा । 
चन्दस्स्‌ पनिसा देवा, चन्दमागु पुरक्खत्वा ॥४२॥ 

सुरियस्सु'पनिसा देवा, सुरियमागु' पुरक्खत्वा । 
नक्खत्तानि पुरक्खत्वा, आगु मन्दवलाहका । 
बसुनं वासवो सेट्ठो, सक्कोपागा पुररन्ददो ।।४३।। 
दसेते दसधा काया, सब्बे नानत्तवण्णिनो । 
इद्धिमन्तो जुतीमन्तो, वण्णवन्तो यसस्सिनो । 
मोदमाना अभिवकामु, भिक्खूनं समिति वनं ॥४४॥ 
aay सहभुदेवा, जल'मग्गिसिखारिव । 
अरिटुका च रोजा च, उम्मा पुप्फ निभासिनो ।।४५।। 
बरुणा सहधम्मा च, अच्चुता च अनेजका । 
सुलेय्यण्चिरा आगु, आगु वासबनेसिनो ।।४६॥। 
देसे ते दसधा काया, सब्बे नानत्तवण्णिनो | 
इद्धिमन्तो जुतीमन्तो, वण्णवन्तो यसस्सिनो । 
सोदमाना अभिक्कामु , भिक्खूनं सर्भित वनं ॥४७।। 
समाना महासमाना, मानुसा मानुसुत्तमा । 
खिट्डापरोसिका आगु, आगु मनोपदोसिका ॥४८॥ 
अथागु हरयो देवा, ये च लोहितवासिनो । 
पारगा महापारगा, आगु देवा यसस्सिनो ॥४९॥ 


दसेते दसधा काया, सब्बे नानत्तवण्णिनो । 
इदड्धिमन्तो जुतीमन्तो, वण्णवन्तो यसस्सिनो । 
मोदमाना अभिक्कामु , भिक्खूनं समिति वनं ।।५०॥। 

= 
` 


सुघका करस्भा अरुणा, आगु' वेघनसा संह । 
ओदातगय्हा पाम्रोक्खा, आगु' देवा बिचक्खणा ।॥५१।। 


सदापता हारगजा, सिस्सका च यसस्सिनो ।' 
थनयं आग पज्जुद्चो, यो दिसा अभिवस्सति ॥५२॥॥ 


दसे ते दसधा काया, सब्बे नानत्तवण्णिनों । 
इद्धिमन्तो जुतीमन्तो, वण्णवन्तो यसस्सिनो । 
मोदमाना अभिवकासु , भिक्‍खून समिति वन ।।५३।। 


खेसिया तुसिता यामा) कटुका च यसस्सिनो । 
लम्बीतका लामसेहा, जोतिनामा च आसवा । 
निम्मानरतिनो आगु, अयागु परनिम्मिता?।५४॥। 
दसे ते दसधा काया, सब्बे नानत्तवण्णिनो  । 
इद्धिमन्सो जुलीमन्तो, वण्णबन्तो यसस्सितो । 
मोदमानः अभिवकाघु , भिक्वूनं सर्माति बनं ॥५५॥ 
सट्टेले देवनिकाया, संव्बे. नानत्तवण्णिनो । 
नामन्वयेन आगञ्छु, ये चञ्ञ सदिसा सह ॥५६।॥। 
पवुत्थ जाति सखिले, ओघलतिण्ण सनासवं ! 
दवखेमोघतर॑ नागं, चन्दंब असितातिगं ॥५७॥ 


सुव्रह्मा परमत्तो च, पुत्ता इद्धिमतो सह । 
सनङ्क_ आरो तिस्सो च, सोपाग समिति बनं ॥।५८॥ 





३१ 
wert ब्रह्मलोकानं, महाब्रह्मा भितिटुति । 
उपञ्नो जुतीमन्तो, भिस्मा कायो यसंस्सि सो ।'५९।। 
दसेत्थ इस्सरा आगु, पच्चेक वसवत्तिनो । 
तेसच सञ्ळतो आग, हारितो परिवारितो go 
तेच सब्बे अभिक्कन्ते, सइन्दे देवे सन्रह्मके ! 
मारसेना अभिक्कामि, पस्त कण्हस्स मन्दियं ।६१॥। 
एथ गण्हथ बन्धय, रागेन बन्धमत्थुको । 
समन्ता परिवारेथ, सा बो मुग्चित्थ कोचिन gan 
इति तत्थ महासेनो, कण्हसेनं अपेसयि । 
पाणीना तल'साहच्च, सरं कत्वान भेरबं ।'६३।। 
यथा पादुस्सको मेघो, थनयन्तोसविञ्डुको । 
तदा सो पच्चुदावत्ति, संकुद्धो wat aA । ६४ । 
wa सब्बं सभिञ्ञाय, ववत्थित्वान चक्खुमा । 
ततो आमन्तयी सत्या, साबके सासने रते usun 
सारसेना अभिक्कम्ता, ते विजानाथ भिवखवों ' 


ते च आतप्प॑मकरु, सुत्वा बुद्धस्स सासनं । 
वीतरागेहि पक्‍कामु, नेस लोमाषि इञ्जयु eeu 


सब्बे विजितसंगामा, भयातीता यसस्सिनो । 
मोदन्ति सह भूतेहि, सावका ते जनेसुताति ॥६७।। 

सम्पादकया प्रकाशित जुड धुंकूगु सफत 


) त्रिरत्न-गुण 

) निपु-सूत्र 

) बुद्ध-धर्म सम्बन्धी सामान्य ज्ञान प्रश्तावली 
) धर्मचक्र प्रवतेन सूत्र 

) धर्म-नगर 

आसी विसोपम सूत्र _ 
पालिपाठ सिक्खावलो 
बौद्ध शिशु बोध 
) सतिपट्टान सूत्र (अर्थसहित) 
) शरण गमनया महत्व 
२) परित्राण (अर्थ ब निदान सहित) 

प्रकाशन प्रतिक्षाम्‌ 


परित्राण निदान सहित (प्रेसे) 
बुद्ध धर्मया मू लँपु 

अभि धर्मया स्वरूप 
प्रारम्भिक अभिधमं 

